Publication: Magyar Közlöny
Issue: MK-1998-64 (Year: 1998, Number: 64)
Era: 1990-2004
Section: 13. § (1) Az államháztartásról szóló, többször módosított 1992. évi XXXVIII. törvény (a továbbiakban:
Paragraph Index: 71

(5) Az Áht. 94. §-ának (4) bekezdése helyébe a következő rendelkezés lép: „(4) A központi költségvetési szerv a fejezet felügyeletét ellátó szervnek a pénzügyminiszter egyetértésével kiadott engedélyével és társadalombiztosítási költségvetési szerv a felügyeletét ellátó személynek a pénzügyminiszter egyetértésével kiadott engedélyével, míg a helyi önkormányzati költségvetési szerv a helyi önkormányzat, a helyi kisebbségi önkormányzati költségvetési szerv a helyi kisebbségi önkormányzat, az országos kisebbségi önkormányzati költségvetési szerv az országos kisebbségi önkormányzat engedélyével alapíthat gazdasági társaságot, közhasznú társaságot, illetőleg szerezhet gazdasági társaságban, közhasznú társaságban érdekeltséget. A költségvetési szerv csak olyan gazdasági társaságban vehet részt, amelyben felelőssége nem haladja meg vagyoni hozzájárulásának mértékét.”

Source: https://magyarkozlony.hu/hivatalos-lapok/be468da56b25fee7c4c0195e8b9a5b911c645daa/dokumentumok/964cb5dcbee884081551156f6107eb3a521476ee/letoltes